Here is a page extracted from Wikipedia that may contain CSS, HTML, and a lot of unformatted text.

Title: Botella
Content: Una botella (d'o francés bouteille y iste d'o latín butticŭla) ye un recipient ideyau pa contener liquidos y transportar-los, fabricau en materiales richidos, en o suyo orichen d'archila y dimpués de vidre u metal, y a partir d'o sieglo XX en diferentes tipos de plasticos.

As primeras botellas de vidre fabricadas por sofladura datan d'o sieglo II y fuoron trobadas en China y Echipto. Yera un producto de luxo dica que a producción semiautomatica se desembolicó en l'anyo 1894 en Francia por Claude Boucher (1842-1913) y en 1903 por Michael Joseph Owens (1859-1923) en os Estaus Unius. Ista automatización contribuyió a popularizar a botella como embalache de muitos liquidos (vin, biera...) que antis nomás se vendeban en botellons.

A producción en masa de botellas de vidre y más que más de botellas de plastico d'un solo uso ha creyau un problema ecolochico con o tiempo y ha contribuyiu a un esperdicio no sostenible de recursos. A millor solución ye a reutilización pero se mantiene o problema entre o intrés particular d'a industria a o intrés cheneral.

Referencias

Se veiga tamién 
 Bidón
 Cantimplora
 Cantro
 Porrón

Recipients